

УГОВОР


НАРУЧИЛАЦ РАДОВА:
Општинска управa општине Свилајнац, Улица Светог Саве број 102, ПИБ 102888297, МБ 07186207, коју заступа начелник Ивана Пауновић, дипл. правник (у даљем тексту:  Наручилац радова), 

и

ИЗВОЂАЧ РАДОВА:

___________________________________________са седиштем у ______________________ 
назив извођача
ул.___________________________________бр. ______, ПИБ___________________ кога 
адреса
заступа
___________________________________________________ (у даљем тексту: Извођач радова).

Или 

Носилац посла ___________________________________са седиштем у _________________ 
назив носиоца посла
ул.__________________________________бр. ______, ПИБ_____________, МБ__________ кога
адреса 
заступа
___________________________________ (у даљем тексту: Извођач радова) са члановима групе 

__________________________________________са седиштем у _________________ 
назив члана групе
ул.________________________________________бр. ______, ПИБ_______________ и
адреса

__________________________________________са седиштем у _________________ 
назив члана групе
ул.________________________________________бр. ______, ПИБ_______________ 

или

Носилац посла ___________________________________са седиштем у _________________ 
назив носиоца посла
ул.___________________________________бр. ______, ПИБ___________________ кога 
                                     адреса
заступа
___________________________________ (у даљем тексту: Извођач радова) са подизвођачем

__________________________________________са седиштем у _________________ 
назив Подизвођача
ул.________________________________________бр. ______, ПИБ_______________ 
адреса
.
Члан 1. 
	Уговорне стране констатују:
	- да је Наручилац на основу члана 52. Закона о јавним набавкама („Службени гланик РС” број 91/19 и 92/23) објавио Позив за подношење понуда и Конкурсну документацију, за јавну набавку израде пројектно-техничке и технолошке документације и извођење радова у реализацији пројекта Едукативно-еколошког парка Свилајнац, ЈН. Бр. 04/2024,  на Порталу јавних набавки, 
	- да је у прописаним роковима спровео поступак јавне набавке, извршио оцену, вредновање и упоређивање понуда и да је као најповољнију понуду изабрао понуду коју је поднео Извођач радова, која у потпуности одговара свим условима из Закона о јавним набавкама, захтевима конкурсне документације, као и техничким спецификацијама.
	 
Предмет уговора
Члан 2. 
	Предмет овог уговора је израда пројектно-техничке и технолошке документације и извођење радова у реализацији пројекта Едукативно-еколошког парка Свилајнац.
Ради извршења радова који су предмет Уговора, Извођач радова се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора.
Вредност услуга и радова– цена
Члан 3.
Уговорне стране утврђују да цена свих услуга и радова који су предмет Уговора износи: ____________ динара са ПДВ-ом (словима: _________________), од чега је ПДВ ______________ што без ПДВ-а износи __________ а добијена је на основу јединичних цена из усвојене понуде Извођача радова број ___________ од _________. године.
Уговорена цена је фиксна по јединици мере и не може се мењати услед повећања цене елемената на основу којих је одређена.
Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача радова.
Понуђеном ценом из става 1 овог члана Уговора обухваћено је: вредност материјала, радне снаге, механизације, скеле, оплате, средства за рад, унутрашњи и спољашњи транспорт, чување и одржавање радова, осигурање и обезбеђење одвијања саобраћаја у току радова, обезбеђење целокупних радова, материјала, грађевинске механизације, гаранције, осигурање, рад ноћу и рад недељом и празником, све привремене радове потребне за извођење сталних радова, све таксе, накнаде, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организацију грађења, режијске и све друге трошкове који се јаве током извођења радова и који су потребни за извођење и завршетак радова у складу са захтевима Наручиоца. Уговорене јединичне цене за материјал, инсталације и сву опрему, подразумевају франко градилиште, односно објекат, размештено и изведено према техничкој документацији.
Услови и начин плаћања
Члан 4.
Уговорне стране су сагласне да се плаћање по овом уговору изврши на следећи начин:
1. Авансно, у висини до 20% од укупне уговорене цене уз достављање следеће документације:
-	предрачуна у износу аванса;
-	бланко потписане менице као гаранције за повраћај авансног плаћања.
2. У висини од 80 %, по основу оверених привремених ситуација једном месечно и окончаној ситуацији, сачињеним на основу оверене грађевинске књиге изведених радова потписаним од стране стручног надзора, с тим што окончана ситуација мора износити минимум 10% (десет процената) од уговорене вредности. 
Плаћање ће се вршити у року од 45 (четрдесетпет) дана од дана испостављања електронске фактуре уз истовремено евидентирање фактуре у централном регистру фактура. 
Наручилац задржава право да динамику уплате средстава усклађује са ликвидним могућностима Наручиоца.
	Услов за оверу окончане ситуације је извршена примопредаја изведених радова.
Отплата за аванс из сваке Привремене ситуације, само за радове без услуга, износи 20 % све док се аванс не отплати у целости.
Наручилац ће уплатити аванс у виду безкаматног зајма за мобилизацију, припремне радове и сталне радове тек када Извођач поднесе гаранције у складу са овим чланом и чланом 20 Уговора.
Отплата аванса из сваке Привремене ситуације износи 20 % од тренутка када вредност извршених Радова пређе 30 % од Укупно Прихваћеног износа Уговора до отплате пуног износа аванса.
Уколико понуђач не захтева аванс, Уговорне стране су сагласне да се плаћање по овом Уговору изврши по испостављеним привременим ситуацијама једном месечно и окончаној ситуацији.
Понуђач  у својој понуди _____ (није/је) предвидео непосредно плаћање подизвођачу.
Уколико подизвођач то захтева, за део уговора који извршава подизвођач, Наручилац ће плаћање вршити непосредно подизвођачу, на рачун број _________________.
Ако није предвиђено непосредно плаћање доспелих потраживања подизвођачу за део уговора који је он извршио, наручилац је дужан да након плаћања Извођачу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања.
Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију, Извођач радова доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач радова признаје без права приговора.
Извештавање Извођача радова
Члан 5.
Извођач је дужан да Надзорном органу и Наручиоцу поднесе, уз сваку привремену ситуацију, месечни Извештај о реализацији радова који ће посебно садржати опис напредовања, укључујући сваку фазу пројектовања и извођења, вредност извршених радова, опис могућих проблема, предлог мера за отклањање евентуалних кашњења у реализацији, фотографије које приказују стање градње и напредовање на градилишту. 


Рок за завршетак радова
Члан 6.
Добављач  се  обавезује  да услуге и  радове  који  су  предмет  овог  уговора  изведе  у року од ____ (______________)  дана, од дана увођења у посао, а према приложеном динамичком плану, који је саставни део Уговора. У случају обуставе радова која се евидентира  у грађевинском дневнику, рок за извођење радова и извршење услуга се продужава за онолико дана колико је трајала обустава радова и тај рок се не обрачунава у календарске дане који су потребни  за завршетак радова и и звршење услуга. Разлози за обуставу радова у складу са чланом  6. овог уговора су:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациком;
	Датум увођења у посао стручни надзор уписује у грађевински дневник. Рок за увођење у посао је најкасније 10 дана од дана ступања на снагу овог Уговора уколико није другачије одређено.
Под завршетком радова сматра се дан њихове спремности за примопредају изведених радова, а што стручни надзор констатује у грађевинском дневнику и технички пријем изграђене зграде.
Под завршетком услуга сматра се дан издавања одобрења за извођење радова односно грађевинске дозволе на основу израђене пројектно-техничке и технолошке документације а која је предата у систем Централне евиденције обједињене процедуре.
Утврђени рокови су фиксни и не могу се мењати без сагласности Наручиоца. 
Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.
Динамички план
Члан 7.
Извођач је дужан да у року од 15 дана од закључења уговора достави детаљан динамички план (програм) радова. Извођач је такође дужан да поднесе измењени динамички план уколико претходни динамички план није био у складу са стварним напредовањем или обавезама Извођача. Сваки динамички план садржи:
редослед по коме Извођач намерава да изводи Радове укључујући очекивано време сваке фазе пројектовања, израде документације Извођача, набавке, израде, контроле, испоруке на градилиште, изградње, монтаже, испитивања и пробног пуштања у рад и пробног рада,
рокове за преглед у складу са одредбама из документације Извођача и осталих поднетих докумената, одобрења и сагласности дате у складу са одредбама Уговора,
редослед и временски распоред основних и најважнијих конторла и испитивања предвиђених Уговором, и
пратећи извештај који садржи:
општи опис метода које Извођач намерава да примени и главне фазе извођења радова, и
појединости процене Извођача у вези броја особља Извођача по профилу и сваке врсте опреме Извођача, који су потребни на градилишту за све главне фазе.
Извођач је дужан да одмах обавести Надзорни орган о конкретним могућим догађајима или околностима које могу да неповољно утичу на радове. Надзорни орган има право да од Извођача тражи процену очекиваних утицаја будућих догађаја или околности.
Ако Надзорни орган било када саопшти Извођачу да динамички план није у складу са Уговором и стварним напредовањем и израженим намерама Извођача, Извођач је дужан да Надзорном органу поднесе измењени динамички план.
Члан 8.
[bookmark: _heading=h.30j0zll]Извођач радова има право да зaхтева продужење рока за извођење радова у случају у коме је због промењених околности или неиспуњења обавеза Наручиоца био спречен да изводи радове.
Као разлози због којих се, у смислу става 1. овог члана, може захтевати продужење рокова, сматрају се нарочито:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
4. закашњење у испоруци опреме, ако опрему набавља наручилац или је испоручује лице које је наручилац одредио;
5. вишкови радова, у складу са чланом 15. овог уговора;
6. хитни непредвиђени радови предвиђени чланом 16. овог уговора;
7. додатни радови који су постали нeопходни, а који нису били укључени у првобитни уговор о јавној набавци, у случају и на начин како је предвиђено чланом 157. Закона;
8. непредвиђене околности у складу са чланом 158. Закона.
Наручилац одлучује да ли ће и за колико продужити рок за завршетак радова у  року од 8 дана од дана када је Извођач радова затражио од Наручиоца да одлучи о продужењу рока за завршетак радова. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.
	Захтев за продужење рока за извођење радова Извођач радова писмено подноси Наручиоцу у року од једног дана од сазнања за околност, а најкасније 10 (десет) дана пре истека коначног рока за завршетак радова. 
Уговорени рок је продужен када уговорне стране закључе Анекс уговора у складу са одлуком коју Наручилац донесе на начин и под условима прописаним чланом 156. Закона.
У случају да Извођач радова не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.
Уговорна казна
Члан 9.
Уколико Извођач радова не заврши радове у уговореном року, дужан је да плати Наручиоцу радова уговорну казну у висини 0,1% (0,1 проценатa) од укупно уговорене вредности без ПДВ-а за сваки дан закашњења. Уколико је укупан износ обрачунат по овом основу већи од 5% од Укупне уговорене цене без ПДВ-а, Наручилац може једнострано раскинути Уговор.
Наплату уговорне казне Наручилац радова ће извршити, без претходног пристанка Извођача радова, умањењем рачуна наведеног у окончаној ситуацији.
Ако је Наручилац због закашњења у извођењу или предаји изведених радова претрпео какву штету, може захтевати од Извођача радова и потпуну накнаду штете, независно од уговорене казне и заједно са њом.
Обавезе Извођача радова
Члан 10.
Извођач радова се обавезује да радове изведе у складу са важећим техничким прописима, документацијом и овим уговором као и да исте по завршетку преда Наручиоцу радова, као и:
(1) да пре почетка радова Наручиоцу радова достави решење о именовању одговорних Извођача радова;  
(2) да пре почетка пројектовања Наручиоцу достави решење о именовању одговорних пројектаната;
(3) да од Наручиоца, благовремено, у писаној форми, затражи додатна појашњења у вези са недовољно јасним ставкама у пројектном задатку;
(4) да изврши сва потребна испитивања и мерења на основу којих ће извршити пројектовање тражених објеката;
(5) да прибави све потребне услове од надлежних органа како би пројектовање објеката извршио у складу са Законом о планирању и изградњи; 
(6) да достави ИДП на контролу и сагласност Наручиоцу и након добијања његове сагласности приступи изради ПГД;
(7) да достави ПГД са потврдом о техничкој контроли пројектне документације и ПЗИ,  у три примерка у папирном облику и једном примерку у електронском облику;
(8) да током пружања услуге, без писане сагласности Наручиоца, не објављује, нити чини доступним трећим лицима документацију и податке које је добио од Наручиоца ради пружања предметне услуге. Сви документи, нацрти и друге информације у вези са уговором Извођач је дужан да користи искључиво за извршење уговорних обавеза;
(9) врши активности на спровођењу обједињене процедуре електронским путем, до добијања грађевинске дозволе;
(10) прибави позитиван извештај о извршеној техничкој контроли пројекта за грађевинску дозволу са овером техничке документације  од стране овлашћеног правног лица или предузетника за све делове по областима;
(11) прибави сагласност наручиоца на избор вршиоца техничке контроле
(12) да по пријему пројектно-техничке документације исту детаљно прегледа и брижљиво проучи; 
(13) да приликом потписивања уговора достави стручном надзору динамични план извођења радова; 
(14) да о свом трошку обезбеди и истакне на видном месту градилишну таблу у складу са важећим прописима; 
(15) да се строго придржава мера заштите на раду; 
(16) да по завршеним радовима одмах обавести Наручиоцу радова да је завршио радове и да је спреман за њихову примопредају;да изводи радове према документацији на основу које је издато одобрење за изградњу, односно главном пројекту, у складу са прописима, стандардима, техничким нормативима и нормама квалитета које важе за поједине врсте радова, инсталацију и опреме;
(17) да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;
(18) да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац радова ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу радова;
(19) да уредно води све књиге предвиђене законом и другим прописима Републике Србије;
(20) да на градилишту обезбеди уговор о грађењу, решење о одређивању одговорног извођача радова на градилишту и главни пројекат, односно документацију на основу које се објекат гради;
(21) да омогући вршење стручног надзора на објекту;
(22) да омогући наручиоцу сталан надзор над радовима и контролу количине и квалитета употребљеног материјала;
(23) да поступи по свим основаним примедбама и захтевима Наручиоца радова датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
(24) да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
(25) да сноси трошкове накнадних прегледа комисије за пријем радова уколико се утврде неправилности и недостаци;
(26) да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 5 дана;
(27) да обезбеди доказ о квалитету извршених радова, односно уграђеног материјала, инсталација и опреме.
(28) да Извођач отклони, све евентуално начињене штете на постојећим инсталацијама, објектима, саобраћајницама, јавним и приватним површинама.
Опште обавезе у пројектовању
Члан 11.
Извођач припрема Техничку документацију и сноси одговорност за њу. Извођач је дужан да решењем одреди главног пројектанта обухваћених овим Уговором, као и одговорне пројектанте, за све предвиђене врсте радова, који поседују лиценце Инжењерске Коморе Србије, које ће достави Наручиоцу. Одговорни пројектанти морају да испуњавају услове прописане Законом о планирању и изградњи.
Извођач гарантује да он, његови пројектанти и помоћници пројектаната имају искуство и способност који су потребни за пројектовање. Извођач је дужан да обезбеди присуство пројектаната на разговорима са представницима Наручиоца, члановима контроле у свако разумно доба, све до примопредаје документације.
У случају да Извођач жели да направи додатне корекције и значајне измене у пројектима, у поређењу са одобреном пројектно-техничкој документацији, у обавези је да по добијању одобрења од Наручиоца, припреми о свом трошку, нову пројектно-техничку документацију који ће бити предмет стручне контроле. Ове промене неће бити сматране валидним разлогом за продужење рока и/или промену прихваћене Уговорне суме. 
Извођач је дужан да, у најкраћем могућем року, поступи по примедбама контроле на урађену техничку документацију.
Документација Извођача
Члан 12.
Документацију Извођача сачињавају техничка документација предвиђена Пројектним задатком, овај Уговор, документа потребна за прибављање одобрења и дозвола, документа за Документацију изведеног стања, укључујући и Пројекат изведеног објекта. Сва документација мора бити на српском језику. 
Сва документација Извођача подноси се Надзорном органу на преглед и/или одобрење. Трајање прегледа не може да буде дуже од 7 дана, рачунато од дана пријема документације и обавештења  Надзорног органа. У обавештењу мора да буде назначено да се документација Извођача сматра спремном како за преглед (и одобрење ако је то предвиђено), тако и за коришћење. Такође мора да буде назначено да је документација Извођача у складу са Уговором или да се назначи степен у којем није у складу са Уговором. Прегледи и одобрења Надзорног органа не прекидају нормално напредовање радова.
Током периода прегледа, Надзорни орган може да саопшти Извођачу да неки његов документ није у складу са Уговором (наводећи степен одступања). Такав се документ исправља, поново подноси и прегледа (одобрава, ако је то предвиђено), и то о трошку Извођача.
Ако Надзорни орган буде захтевао додатну документацију Извођача, која је неопходна за реализацију овог Уговора, Извођач је дужан да је хитно сачини. 
Такво одобрење или сагласност или преглед (у складу са овим чланом или другим питањем) не ослобађа Извођача било које обавезе или одговорности.
Технички стандарди и прописи
Члан 13.
Пројекат, документација Извођача, извођење и завршени Радови морају да буду у складу са техничким стандардима, законима о планирању и изградњи и заштити животне средине, и другим стандардима датим у Пројектном задатку, који су у вези са радовима или су предвиђени релевантним важећим законима Републике Србије. 
У погледу Пројекта, сви ови закони су они који су на снази када су радови примљени од стране Наручиоца у складу са одредбама Уговора у вези пријема радова од стране Наручиоца. Упућивање у Уговору на објављене стандарде подразумевају упућивање на издања која су била важећа на Основни датум, уколико није другачије предвиђено.
У случају промене закона у Републици Србији или ступања на снагу нових стандарда после Основног датума, Извођач је дужан да о томе обавести Надзорни орган и (по потреби) поднесе предлоге за усаглашавање.
У случају да:
Надзорни орган утврди да је потребно усаглашавање и
предлози за усаглашавање сачињавају измену,
Све додатне трошкове настале услед ових измена или нових стандарда, сноси Наручилац.
Документација изведеног стања
Члан 14.
Извођач је дужан да сачињава и ажурира комплетну евиденцију изведеног стања Пројекта, са приказом тачних локација изведеног стања, димензијама и детаљима изведених радова. Таква евиденција се држи на градилишту и користи се искључиво у сврхе предвиђене овим чланом. Два примерка се подносе Надзорном органу пре почетка завршног испитивања.
Осим тога, Извођач је дужан да Надзорном органу поднесе графичку документацију о изведеном стању Пројекта која приказује све наведене Радове ради обављања прегледа. Извођач је дужан да тражи сагласност Надзорног органа у вези њихових димензија, референтног система и осталих релевантних података. Коначно мерење количина биће одређено из димензија и бројева наведених у Пројекту изведеног стања. Пре издавања Потврде о пријему, Извођач је дужан да Надзорном органу поднесе три примерка Пројекта изведеног објекта,уколико је то потребно а у складу са захтевима Наручиоца. Радови се не могу сматрати завршеним за потребе пријема пре него што Надзорни орган прими ту документацију.	
Грешке у пројектовању
Члан 15.
Уколико се у документацији Извођача пре или после добијања позитивног извештаја контроле утврде грешке, пропусти, двосмислености, неадекватности и друге мањкавости, она и радови подлежу корекцијама о трошку Извођача, без обзира на било коју сагласност или одобрење које је било дато у складу са овим чланом.
За свако одступање од Пројекта за извођење радова и извршених  уговорених радова, Извођач мора да има писану сагласност Наручиоца.
Обавезе Наручиоца радова
Члан 16.
Наручилац радова ће обезбедити вршење стручног надзора над извршењем уговорних обавеза Извођача радова као и надзор координатора за безбедност и здравље на раду.
Наручилац радова се обавезује да уведе Извођача радова у посао, предајући му техничку документацију као и обезбеђујући му несметан прилаз градилишту.
Наручилац радова се обавезује да плати Извођачу у складу са извођењем и завршетком радова и отклањањем недостатака Уговорну цену у року и на начин одређен овим Уговором.
Наручилац радова се обавезује да прибави сва потребна одобрења, сагласности и дозволе у складу са Законом о планирању и изградњи, под условом да је Извођач доставио сву потребну документацију за исте у складу са Законом, а чија је израда његова уговорна обавеза.
Наручилац радова се обавезује да обезбеди контролу пројектно-техничке документације коју изради Извођач у склопу овог Пројекта
Наручилац радова се обавезује да учествује у раду комисије за примопредају и коначни обрачун изведених радова са стручним надзором и Извођачем радова.
Финансијско обезбеђење
Члан 17.
Извођач радова се обавезује да преда Наручиоцу бланко меницу за повраћај авансног плаћања најкасније у року од 7 (седам) дана од дана закључења уговора, а најкасније истовремено са достављањем авансне ситуације, која ће бити са клаузулама: безусловна и платива на први позив. Меница за повраћај авансног плаћања издаје се у висини аванса, са роком важности који је 30 дана дужи од уговореног рока за завршетак радова, у корист Наручиоца. 
Ако се за време трајања уговора промене рокови за извршење уговорне обавезе, важност менице за повраћај авансног плаћања мора се продужити.
Извођач радова се обавезује да на дан закључења Уговора, а најкасније у року од 7 (седам) дана од дана закључења уговора, преда Наручиоцу бланко меницу за добро извршење посла, која ће бити са клаузулама: безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са меничним овлашћењем са роком важности који је 30 (тридесет) дана дуже од уговореног рока за завршетак радова, с тим да евентуални продужетак рока за завршетак радова има за последицу и продужење рока важења меничног овлашћења, за исти број дана за који ће бити продужен и рок за завршетак радова. 
Приликом примопредаје радова Извођач радова се обавезује да Наручиоцу преда меницу за отклањање недостатака у гарантном року, која ће бити са клаузулама: безусловна и платива на први позив, у висини од 10% (десет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока.  
Осигурање
Члан 18.
Извођач радова је дужан да осигура радове, раднике, материјал и опрему од уобичајних ризика до њихове пуне вредности (осигурање објекта у изградњи) и достави наручиоцу полису осигурања, оригинал или оверену копију, са роком важења за цео период извођења радова.
Извођач радова је такође дужан да достави наручиоцу полису осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима.
Уколико се рок за извођење радова продужи, извођач радова је дужан да достави, пре истека уговореног рока, полисе осигурања из става 1. и 2. овог члана, са новим периодом осигурања.
Гаранција за изведене радове и гарантни рок
Члан 19.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радове износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу радова.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца.
Независно од права из гаранције, Наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.
Квалитет уграђеног материјала
Члан 20.
За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.
Достављени извештаји о квалитету уграђеног материјала морају бити издати од акредитоване лабораторије за тај тип материјала.
Уколико Наручилац утврди да употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.
Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.
У случају да је због употребе неквалитетног материјала угрожена безбедност и функционалност објекта, Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.
Стручни надзор над извођењем уговорених радова се врши складу са законом којим се уређује планирање и изградња. 
Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца.

Испитивање
Члан 21.
Извођач је дужан да обезбеди сву апаратуру, помоћ, документацију и остале информације, електричну енергију, опрему, гориво, потрошни материјал, инструменте, радну снагу, материјал и одговарајуће квалификовано и искусно особље који су потребни за ефикасно вршење предвиђених испитивања. Извођач је дужан да се са Надзорним органом договори о термину и месту предвиђеног испитивања Постројења, Материјала и осталих делова Пројекта.
Надзорни орган има право да мења место и појединости предвиђених испитивања или да наложи Извођачу вршење додатних испитивања. Ако се тако измењеним или додатним испитивањима утврди да испитиван објекат, материјал или израда нису у складу са Уговором, трошкове измене сноси Извођач, без обзира на остале одредбе Уговора. 
Надзорни орган је дужан да Извођача обавести најмање 24 часа унапред о својој намери да присуствује испитивањима. Ако Надзорни орган не буде присутан у договорено време на договореном месту, Извођач може да приступи испитивањима, уколико му Надзорни орган није нешто друго наложио, и тада ће се сматрати да је испитивање извршено у присуству Надзорног  органа.
Извођач је дужан да Надзорном органу одмах проследи резултате испитивања, а прописно оверене извештаје о испитивањима у примереном року (у зависности од времена потребног за спровођење испитивања). Када се добију позитивни резултати предвиђених испитивања, Надзорни орган потврђује рад Извођача или му издаје потврду у том смислу. Ако Надзорни орган није присуствовао испитивању, сматраће се да је он прихватио резултате као тачне.

[bookmark: _Toc41913543]Одбијање
Члан 22.
Ако се прегледом, контролом, мерењем или испитивањем објеката, материјала или радова утврде њихови недостаци или њихова несагласност са Уговором у неком другом смислу, Надзорни орган има право да одбије материјале или радове и да то Извођачу саопшти са образложењем. Извођач је дужан да одмах потом отклони недостатке и да одбијену ствар усклади са Уговором.
Ако Надзорни орган захтева поновно испитивање материјала или радова, Испитивање се понавља под истим условима. Ако одбијање и поновно испитивање изложи Наручиоца додатним трошковима, Извођач се обавезује да Наручиоцу, надокнади те трошкове. 

Члан 23.
Евентуалне примедбе и предлози надзорног органа уписују се у грађевински дневник.
Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.

Отклањање недостатака
Члан 24.

Без обзира на било која ранија испитивања или потврђивања, Надзорни орган има право да Извођачу наложи:
да одстрани са градилишта и замени сваки материјал који није у складу са Уговором,
да одстрани и поновно изведе било које друге радове који нису у складу са Уговором, и
да изведе све радове који су хитно потребни ради безбедности Радова, спречавање несрећа, непредвиђених догађаја или слично.

Извођач је дужан да поступи у складу са налогом у разумном року који је одређен у налогу, или одмах, ако се ради о хитности из става 1. тачка 3. овог члана.
Ако Извођач не поступи у складу са налогом, Наручилац има право да, о трошку Извођача, ангажују неко друго лице уз накнаду. Осим у обиму у којем би Извођач имао право на накнаду за обављени рад, Извођач је дужан да Наручиоцу надокнади све трошкове настале услед тог пропуста.
Вишкови и мањкови радова
Члан 25.
Вишкови радова су количине радова које прелазе уговорене количине из усвојене понуде, ако је њихово извршење у функцији целовитог завршетка извођења радова који су предмет овог уговора.
Мањкови радова су неизведене количине радова из усвојене понуде, при чему њихово извршење није потребно за целовити завршетак извођења радова који су предмет овог уговора.
За свако одступање од техничке документације на основу које се изводе радови и уграђује опрема, односно за свако одступање од уговорених радова, Извођач радова је дужан да о томе обавести Наручиоца и да тражи писмену сагласност за та одступања. 
[bookmark: _heading=h.1fob9te]Извођач радова не може захтевати повећање уговорене цене за радове које је извршио без сагласности Наручиоца.
Вишкови или мањкови радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова, а у складу са Посебним узансама о грађењу („Службени лист СФРЈ“ бр. 18/77 - у даљем тексту: Узансе).
Извођач је обавезан да најкасније до утврђивања коначног обрачуна, достави Наручиоцу, преко стручног надзора, захтев за уговарање са прегледом вишкова и мањкова радова, са количинама и уговореним јединичним ценама. Стручни надзор је у обавези да провери основаност захтева,  исконтролише позиције и количине радова и мишљење са детаљним образложењем достави Наручиоцу на усвајање, најкасније у року до  7 дана од дана пријема.
По прихватању прегледа вишкова и мањкова радова од стране Наручиоца, са Извођачем ће се закључити анекс уговора.  
Наручилац има право да у току извођења радова, односно монтаже опреме, одустане  од дела радова и опреме предвиђених у техничкој документацији чија укупна вредност не прелази 10% укупне уговорене цене, под условом да се тим одустајањем не угрозе гарантоване карактеристике објекта као целине.

[bookmark: _heading=h.tyjcwt]Хитни непредвиђени радови су радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајима, у складу са чланом 634. Закона о облигационим односима) и чланом 19. став 2. Посебних Узанси о грађењу („Службени лист СФРЈ“ бр. 18/77 - у даљем тексту: Узансе).
Хитне непредвиђене радове Извођач радова може да изведе и без претходне сагласности Наручиоца, ако због њихове хитности није био у могућности да прибави ту сагласност.  
Извођач радова је дужан без одлагања обавестити Наручиоца о разлозима за извођење хитних непредвиђених радова и о предузетим мерама. 
Извођач радова има право на правичну накнаду за хитне непредвиђене радове из овог члана, који су морали бити обављени.
Наручилац може раскинути овај уговор ако би услед хитних непредвиђених радова уговорена цена морала бити повећана за 5%, и више, о чему је дужан без одлагања обавестити Извођача радова. 
У случају раскида уговора Наручилац је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.
Непредвиђени радови
Члан 27.
Непредвиђени радови су радови који уговором и/или пројектно - техничком документацијом нису обухваћени, а неопходно их је извести у функцији целовитог завршетка извођења радова који су предмет овог уговора. 
Извођач је обавезан да одмах по уоченој потреби за извођењем непредвиђених радова, или ако је потреба за непредвиђеним радовима установљена од стране стручног надзора, по његовом налогу, најкасније 10 дана пре истека уговореног рока или пре извођења истих, достави стручном надзору, захтев за извођење  непредвиђених радова, који мора да садржи предмер и предрачун неуговорених непредвиђених радова, оверен од стране стручног надзора.
Уколико стручни надзор утврди да захтев Извођача није поднет на начин дефинисан ставом 2. овог члана, исти нема право прихватити. 
Стручни надзор је обавезан да утврди оправданост захтева и Наручиоцу достави своје мишљење, односно детаљно образложење, најкасније у року од 7 дана од пријема захтева Извођача. Након пријема позитивног мишљења стручног надзора, покреће се процедура за уговарање непредвиђених радова у складу са одредбама Закона о јавним набавкама. 
У случају да, из објективних разлога трајања поступка уговарања и извођења непредвиђених радова, Извођач није у могућности да изведе непредвиђене радове у уговореном року, уговорне стране ће продужити рок за извођење радова. 
Након усвајања понуде за додатне (непредвиђене) радове од стране Наручиоца и закључивања Анекса, Извођач се обавезује да у року од 10 дана од потписивања Анекса, преда Наручиоцу нову гаранцију за испуњење уговорних обавеза за вредност уговорених непредвиђених радова.
Испуњењем услова из претходног става овог члана, Извођач стиче услов да започне извођење уговорених непредвиђених радова, као и право на наплату истих, након што их изведе.
Стручни надзор није овлашћен да, без писане сагласности Наручиоца, одлучује у име Наручиоца о цени, роковима и измени материјала и опреме који се уграђују у оквиру непревиђених радова.
Примопредаја изведених радова
Члан 28.
Примопредаја изведених радова врши се по завршетку извођења уговорених радова на објекту, односно свих радова предвиђених одобрењем за изградњу или одобрењем за извођење радова и техничком документацијом. Примопредаја изведених радова може да се врши и упоредо са извођењем радова на захтев Наручиоца, ако по завршетку извођења свих радова на објекту не би могла да се изврши контрола дела изведених радова.
Примопредаја изведених радова обухвата контролу усклађености изведених радова са одобрењем за изградњу или одобрењем за извођење радова и техничком документацијом на основу које се изводе уговорени радови, као и са техничким прописима и стандардима који се односе на поједине врсте радова, односно материјала, опреме и инсталација.
Извођач радова о завршетку уговорених радова обавештава Наручиоца и стручни надзор, а дан завршетка радова уписује се у грађевински дневник.
Комисију за примопредају радова именоваће Наручилац, а обавезно је чине 2(два) представника Наручиоца и 1 (један) представник Извођача радова, уз присуство Стручног надзора.
Комисија сачињава записник о примопредаји.
Извођач радова је дужан да приликом примопредаје преда Наручиоцу, пре техничког прегледа пројекте изведених радова у два примерка са одговарајућим атестима за уграђени материјал и извештајима.
Грешке, односно недостатке које утврди Наручилац у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у разумно утврђеном року, Наручилац има право да те недостатке отклони преко другог лица на терет Извођача радова.
Евентуално уступање отклањања недостатака другом лицу, Наручилац ће учинити по тржишним ценама и са пажњом доброг привредника. 
Примопредају радова обезбедиће Наручилац у законски предвиђеном року. 
Наручилац ће у моменту у примопредаје радова од стране Извођача радова примити на коришћење изведене радове.
Коначни обрачун
Члан 29.
Коначну количину и вредност изведених радова по Уговору утврђује Комисија за коначни обрачун на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве. 
Комисију за коначни обрачун именоваће Наручилац радова, а обавезно је чине и 2 (два) представника Наручиоца и 1 (један) представник Извођача радова, уз присуство Стручног надзора.
Комисија сачињава Записник о коначном обрачуну изведених радова.
Окончана ситуација за изведене радове испоставља се истовремено са Записником о примопредаји и Записником о коначном обрачуну изведених радова.
Раскид Уговора
Члан 30.
Наручилац задржава право да једнострано раскине овај уговор уколико Извођач радова касни са извођењем радова дуже од 15 (петнаест) календарских дана.
Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора, као и ако Извођач радова не изводи радове у складу са пројектно-техничком документацијом или из неоправданих разлога прекине са извођењем радова.
Наручилац може једнострано раскинути уговор и у случају недостатка средстава за његову реализацију.
Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.
Уговор се раскида писаном изјавом која садржи основ за раскид уговора и доставља се другој уговорној страни.
У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцу преда пројекат изведеног објекта као и преглед стварно изведеним радова до дана раскида уговора, потписан од стране одговорног извођача радова и надзорног органа.
Измене уговора
Члан 31.
Наручилац може, након закључења овог уговора, у складу са одредбама чл. 156-161 Закона да измени уговор без спровођења јавне набавке.
Наручилац може дозволити продужетак рока за увођење Извођача у посао у случају када Наручилац из оправданог разлога није био у могућности да обезбеди стручни надзор, као и у другим оправданим случајевима.
	Наручилац ће дозволити продужетак рока за извођење радова, ако наступе околности на које извођач радова није могао да утиче, а које се односе на:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. [bookmark: _heading=h.3dy6vkm]мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
4. закашњење увођења Извођача радова у посао;
5. закашњење у испоруци опреме, ако опрему набавља наручилац или је испоручује лице које је наручилац одредио;
6. вишкови радова, у складу са чланом 25. овог уговора;
7. хитни непредвиђени радови предвиђени чланом 26. овог уговора;
8. непредвиђени радови предвиђени чланом 27. овог уговора
9. додатни радови који су постали нeопходни, а који нису били укључени у првобитни уговор о јавној набавци, у случају и на начин како је предвиђено чланом 157. Закона.
Сходно члану 161. Закона о јавним набавкама, Наручилац може да измени уговор о јавној набавци, у случају кад Извођач, током извршења уговора од њега затражи:
· промену подизвођача за онај део уговора о јавној набавци који је првобитно поверио подизвођачу, 
· увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није 
· да преузме извршење дела уговора о јавној набавци који је првобитно поверио подизвођачу.
У случају из претходног става овог члана уговора, Извођач доставља Наручиоцу, захтев за измену уговора са доказима да за новог подизвођача не постоје основи искључења из члана 111. Закона о јавним набавакама.
Наручилац  проверава основаност захтева за изменом уговора из претходног става овог члана, и у случају испуњености законских услова, са Извођачем ће се закључити анекс уговора.
Изменом уговора, по било ком од наведених основа, не може се мењати целокупна природа уговора односно предмета јавне набавке.
Члан 32.
У случају потребе извођења хитних непредвиђених радова, поред продужења рока, наручилац ће дозволити и промену цене, до износа трошкова који су настали због извођења тих радова, под условом да вредност тих трошкова не прелази прописане лимите за повећање обима предмета јавне набавке.
У року од 3 дана од почетка извођења радова на позицијама непредвиђених радова, Извођач је у обавези да достави Надзорном органу на сагласност Понуду са анализом цена за наведене позиције хитних непредвиђених радова.
Заштита животне средине
Члан 33.
Извођач је дужан да примењује мере заштите животне средине (како на градилишту, тако и ван њега), како би свео на минимум штету и непријатности које се наносе људима и имовини услед загађења, буке или других активности у складу са прихваћеним Планом управљања са мерама за заштиту животне средине.
Извођач је дужан да осигура да издувни гасови, површинска пражњења и отпадне воде настале услед његових активности не пређу вредности прописане одговарајућим законима.
Прикључци на инфраструктуру
Члан 34.
Извођач је дужан да о свом трошку обезбеди градилишне прикључке (електрична енергија, вода, канализација, гас, телефон и др.)  и да сноси трошкове коришћења електричне енергије, воде, канализације, гаса, телефона, одношења смећа и др. од дана увођења у посао до примопредаје објекта.
Извођач је дужан да на сопствени ризик и о сопственом трошку обезбеди сву опрему која је потребна за коришћење тих услуга и мерење утрошених количина.

Члан 35.
Извођач је одговоран за спречавање уласка неовлашћених лица на Градилиште. Овлашћена лица су особље Извођача и Наручиоца, као и свако друго лице за које је Извођач обавештен од стране Наручиоца или Надзорног органа да је овлашћено лице других извођача Наручиоца.
Извођач своје радње ограничава на градилиште и на додатни простор који Извођач обезбеди а који Надзорни орган одобри као радни простор. Извођач предузмима све неопходне мере предострожности да опрема и особље Извођача остану унутар градилишта и на додатном простору, и да не прелазе на суседно земљиште.
Извођач се стара о томе да током извођења радова на градилишту нема непотребних препрека, и складишти или уклања опрему Извођача и вишак материјала. Извођач је дужан да рашчисти и одстрани са градилишта сав шут, отпад и привремене радове који више нису потребни.
Извођач је дужан да по завршетку радова рашчисти и одстрани сву опрему Извођача, вишак материјала, шут, смеће или привремене радове са градилишта. Извођач је дужан да градилиште остави у чистом и безбедном стању. Међутим, Извођач има право да током периода отклањања недостатака на градилишту задржи робу и материјал који су Извођачу потребни за извршавање Уговорних обавеза.

Члан 36.
У случају да приликом геолошких истраживања или других земљаних радова Извођач утврди постојање археолошког насеља, некрополе, или других објеката од археолошког значаја дужан је да одмах обустави даље радове, обезбеди налазиште од оштећења или узурпације и одмах о налазу обавести Надзорни орган.
Сви фосилни остаци, метални новац, вредне ствари или антиквитети, објекти и други остаци или предмети од геолошког или археолошког значаја пронађени на градилишту предају се Надзорном органу на чување и располагање. Извођач је дужан да предузме неопходне мере за спречавање одношења или уништења тих налаза од стране особља Извођача или неких других лица.
Извођач је дужан да по проналажењу таквих предмета о томе одмах обавести Надзорни орган, који ће наложити даљи поступак с њима. Ако Извођач буде каснио или буде изложен трошковима због поступања у складу са таквим налогом, по обавештавању Надзорног органа о томе, Извођач има право потраживања на:
	1.продужење рока сразмерно таквом кашњењу, ако је рок завршетка прекорачен или ће бити прекорачен.
	2. накнаду тих трошкова, која ће бити укључена у Уговорну цену.
По пријему наредних обавештења, Надзорни орган поступа у складу са овим Уговором да би одобрио или одредио ова питања.


Сходна примена других прописа
Члан 37.
	На питања која овим уговором нису посебно утврђена,  примењују се одговарајуће одредбе закона којим се уређује планирање и изградња и закона којим се уређују облигациони односи.
Саставни део уговора
Члан 38.
Прилози и саставни делови овог Уговора су:
-   техничка документација,
-   понуда Извођача радова бр. __________ од _________. године,
-   динамика извођења радова.
Решавање спорова
Члан 39.
Сва спорна питања која настану у вези са извршењем овог уговора, уговорне стране решаваће споразумно.
У случају да спор не може да буде решен споразумно, исти ће решавати надлежни суд.
Број примерака уговора
Члан 40.
Овај уговор сачињен је у 4 (четири) једнака примерка, по 2 (два) за сваку уговорну страну. 

